
SE ako Objednávateľ, verzia:	16.03.2026 - 2
č. zmluvy Objednávateľa: 	46...........
SAP č. Zhotoviteľa: 		    ...........

Zmluva o dielo
uzavretá v zmysle § 536 a nasl. zákona č. 513/1991 Zb. Obchodný zákonník v platnom znení (ďalej len „Zmluva”)
	medzi:

	Obchodné meno:
	Slovenské elektrárne, a.s.

	Sídlo:
	Pribinova 40, 811 09 Bratislava – mestská časť Ružinov

	IČO:
	35 829 052

	DIČ:
	2020261353

	IČ DPH:
	SK2020261353

	v mene spoločnosti koná:
	Meno a priezvisko, funkcia

	
	Meno a priezvisko, funkcia

	Zapísaný v:
	Obchodnom registri Mestského súdu Bratislava III., odd.: Sa, č. vl.: 2904/B

	(ďalej len „Objednávateľ”)

	a

	Obchodné meno:
	

	Sídlo:
	

	IČO:
	

	DIČ:
	

	IČ DPH:
	

	Registrácia pre daň z pridanej hodnoty (DPH):
	Tuzemský Zhotoviteľ uvedie jednu z nasledovných 2 možností:
1. možnosť: platiteľ DPH v zmysle § 4
2. možnosť: neplatiteľ DPH v zmysle 
zákona č. 222/2004 Z. z. o DPH v znení neskorších predpisov

	v mene spoločnosti koná:
	Meno a priezvisko, funkcia

	
	Meno a priezvisko, funkcia

	Zapísaný v:	
	
	

	[Poznámka: V prípade, že Zhotoviteľ vykonáva Dielo prostredníctvom svojej organizačnej zložky pôsobiacej v SR uviesť aj nasledovný text (vrátane identifikačných údajov organizačnej zložky): ]
pôsobiaci v Slovenskej republike a dodávajúci tovar prostredníctvom svojej organizačnej zložky:
Názov organizačnej zložky:
IČO:
DIČ:
IČ DPH:
V mene organizačnej zložky koná:
(ďalej len „Zhotoviteľ”)


	(Objednávateľ a Zhotoviteľ ďalej spolu tiež „Zmluvné strany” alebo osobitne „Zmluvná strana”)





PREAMBULA
Zmluva obsiahnutá v tejto listine je zavŕšením kontraktačného procesu obchodnej verejnej súťaže „Spektrometer s indukčne viazanou plazmou s hmotnostným detektorom“ vyhlásenej Objednávateľom dňa [dátum vyhlásenia súťaže], č. súťaže Objednávateľa: 2026/18488 (ďalej len „Súťaž“).
Táto listina je potvrdením o obsahu Zmluvy, ktorá bola uzatvorená na základe Súťaže, a nezakladá samostatný právny úkon sama osebe.
Predmet zmluvy
Predmet a účel Zmluvy
Predmetom tejto Zmluvy je stanoviť práva a povinnosti Zmluvných strán a podmienky obchodného vzťahu medzi Zmluvnými stranami, ktoré sa budú aplikovať na zhotovenie diela uvedeného v bode 1.2 tejto Zmluvy Zhotoviteľom pre Objednávateľa. 
Účel tejto Zmluvy je definovaný v bode 2.1 Technickej špecifikácie. 
[bookmark: _Ref170642616][bookmark: _Ref396917297]Špecifikácia predmetu plnenia
V zmysle podmienok tejto Zmluvy, súčasťou ktorej sú Všeobecné obchodné podmienky spoločnosti Slovenské elektrárne, a.s., v zmysle bodu 3.1 tejto Zmluvy (ďalej len „VOP“), sa Zhotoviteľ zaväzuje zhotoviť pre Objednávateľa a Objednávateľ sa zaväzuje od Zhotoviteľa prevziať a zaplatiť cenu za vykonanie nasledovného diela: 
Dodávka 1 kusa  „Spektrometra s indukčne viazanou plazmou s hmotnostným detektorom“.
Inštalácia a uvedenie zariadenia do prevádzky
Zaškolenie personálu k obsluhe zariadenia
(ďalej len „Dielo“ alebo „predmet plnenia“)
Detailná technická špecifikácia Diela sa nachádza v Prílohe č. 2 tejto Zmluvy (v texte Zmluvy len „Technická špecifikácia“). 
[bookmark: _Ref338406110][bookmark: _Ref343174530]Zneškodnenie alebo zhodnotenie odpadu 
Súčasťou predmetu plnenia nie je zneškodnenie alebo zhodnotenie odpadu. 
Zmluvné strany sa dohodli, že Zhotoviteľ je povinný pri manipulácii s odpadmi dodržiavať 
Zmluvné strany sa dohodli, že Zhotoviteľ nesmie zneškodniť, zhodnotiť alebo scudziť  káble, železné a neželezné kovy a Objednávateľom presne určené časti odpadu, vrátane odpadu, ktorý je vhodný na ďalšie využitie v domácnosti. Tieto odpady zostávajú majetkom Objednávateľa.
[bookmark: _Ref224223835]Dodávané dokumenty 
Zhotoviteľ sa zaväzuje odovzdať Objednávateľovi dokumenty uvedené v bode 4.3.1 Technickej špecifikácie.
Uzatvorenie zmluvy a zmeny
[bookmark: _Ref508804421][bookmark: _Ref397414610]Platnosť
Podľa § 286 a nasl. zákona č. 513/1991 Zb. Obchodný zákonník v platnom znení, v spojení s §43c ods. 2 a §44 ods. 1 zákona č. 40/1964 Zb. Občiansky zákonník v platnom znení, a v súlade s podmienkami Súťaže, táto Zmluva sa považuje za uzatvorenú a platnú okamihom doručenia Oznámenia o prijatí návrhu Zhotoviteľovi, ktoré tvorí Prílohu č. 7 tejto Zmluvy (ďalej aj ako „Oznámenie o prijatí návrhu“).  

Účinnosť 
Táto Zmluva nadobúda účinnosť dňom jej platnosti podľa bodu 2.1 tejto Zmluvy. 
Výklad zmluvy
[bookmark: _Ref396917779]Všeobecné obchodné podmienky spoločnosti Slovenské elektrárne, a.s. (VOP)
Zhotoviteľ berie na vedomie a výslovne súhlasí, že ostatné podmienky vzťahujúce sa na túto Zmluvu sú uvedené vo VOP, verzia 16.03.2026, v znení Dodatku č. 1, verzia 04.08.2026 ktoré tvoria Prílohu č. 1 k tejto Zmluve.
Zhotoviteľ vyhlasuje, že sa s obsahom ustanovení VOP oboznámil, ich obsah je mu známy a berie na vedomie skutočnosť, že VOP sú pre neho záväzné a podpisom tejto Zmluvy sa zaväzuje dodržiavať ich ustanovenia.
Všeobecné technické podmienky 
Zhotoviteľ sa zaväzuje, že pri vykonávaní Diela v priestoroch Objednávateľa bude dodržiavať podmienky uvedené Všeobecných technických podmienkach plnenia v Slovenských elektrárňach, a.s. (závody), verzia 16.03.2026, ktoré tvoria Prílohu č. 4 tejto Zmluvy (ďalej len „VTP
[bookmark: _Ref224559897]Prednosť ustanovení 
[bookmark: _Ref223600373]V prípade rozporu medzi podmienkami uvedenými v jednotlivých častiach alebo prílohách Zmluvy platí nasledovné poradie prednosti: (1) Sankčná doložka, (2) tento zmluvný dokument, (3) VOP, (4) ostatné prílohy Zmluvy podľa ich poradia.  

Komunikácia 
Kontaktné osoby 
Kontaktnou osobou v zmluvných veciach je: 
za Objednávateľa:
Jana Bučányová, jana.bucanyova@seas.sk, +421 910 673 715
za Zhotoviteľa:
...........
[Poznámka: doplňte meno a priezvisko, funkciu, kontaktný e-mail a tel. čísla]
Manažéri Zmluvy 
Na účely vykonávania organizačných a realizačných úkonov na základe ustanovení tejto Zmluvy sú určené nasledovné osoby:
Manažér Zmluvy za Objednávateľa:
........... 
(ďalej len „Manažér Zmluvy za Objednávateľa“)
Manažér Zmluvy za Zhotoviteľa:
........... (ďalej len „Manažér Zmluvy za Zhotoviteľa“)
[Poznámka: doplňte meno a priezvisko, funkciu, kontaktný e-mail a tel. čísla]
(Manažér Zmluvy za Objednávateľa a Manažér Zmluvy za Zhotoviteľa spolu ďalej len „Manažéri Zmluvy“).
Cena, fakturačné a platobné podmienky 
[bookmark: _Ref109380090]Cena
[bookmark: _Ref88531157][bookmark: _Ref80696331]Zmluvné strany sa dohodli, že pevná cena za Dielo je: 
XXXXXXXXXXXXXXXXXXXX,- EUR bez DPH
(slovom: xxxxxxxxxxxxxxxxxxx eur bez DPH)
(ďalej len „Cena“).

Skladba položiek tvoriacich Cenu je uvedená v kalkulácii, ktorá tvorí Prílohu č. 3 tejto Zmluvy (ďalej len „Kalkulácia ceny za Dielo“).
[bookmark: _Ref383784002][bookmark: _Ref151730902]Zmluvné strany sa dohodli, že Cena bude uhradená na základe faktúry vystavenej Zhotoviteľom po vykonaní a prevzatí Diela. Podkladom pre vystavenie faktúry za Dielo Zhotoviteľom je Preberací protokol potvrdený Manažérom Zmluvy za Objednávateľa a Manažérom Zmluvy za Zhotoviteľa. Na účely DPH sa za deň dodania považuje dátum uvedený v Preberacom protokole. Zhotoviteľ vystaví faktúru najneskôr do 15 dní odo dňa dodania.
[bookmark: _Ref109306282]Neoddeliteľnou prílohou faktúry bude aj  kópia Preberacieho protokolu.
Obsah Ceny
Zhotoviteľ vyhlasuje, že sa úplne oboznámil s rozsahom, skutočným stavom a charakterom predmetu plnenia a riadne zhodnotil a ocenil všetky práce trvalého alebo dočasného charakteru, ktoré sú potrebné na riadne splnenie jeho záväzkov vyplývajúcich z tejto Zmluvy a že pri ponúkaní Ceny Objednávateľovi:
1. sa podrobne oboznámil s projektovou dokumentáciou, Technickou špecifikáciou a touto Zmluvou, vrátane jej príloh, 
preveril miestne podmienky na stavenisku, resp. miesta realizácie Diela,
v Kalkulácii ceny za Dielo zohľadnil všetky technické podmienky a termíny dodávky v rozsahu stanovenom v projektovej dokumentácii, Technickej špecifikácii a Zmluve,
do Ceny zahrnul všetky práce, materiály a zariadenia potrebné na realizáciu Diela aj v prípade, že neboli stanovené v projektovej dokumentácii, Technickej špecifikácii a tejto Zmluve, ale charakter Diela si také práce, materiály a zariadenia vyžaduje v súlade s projektovou dokumentáciou, Technickou špecifikáciou a touto Zmluvou,
zohľadnil v dohodnutých zmluvných podmienkach v zmysle tejto Zmluvy všetky svoje požiadavky voči Objednávateľovi súvisiace s predmetom plnenia, o ktorých v čase uzavretia Zmluvy vedel, alebo s prihliadnutím na všetky okolnosti mal alebo mohol vedieť.
Ak je Zhotoviteľ povinný poskytnúť v zmysle Zmluvy aj školenie zamestnancom Objednávateľa, ktoré sa vykoná pred odovzdaním predmetu plnenia, cena školenia musí byť zahrnutá v Cene, avšak v detaile Ceny, prípadne v kalkulácii Ceny, musí byť vyčíslená samostatne. Školenie, ktoré bude poskytnuté po odovzdaní predmetu plnenia, sa považuje za ďalšie samostatné plnenie, t.j. cena za takéto školenie musí byť v Zmluve uvedená ako samostatná cena.
Splatnosť faktúry
Lehota splatnosti faktúry je 60 dní odo dňa doručenia faktúry Objednávateľovi. 
Vykonanie diela 
[bookmark: _Ref343678530]Miesto vykonania Diela 
Miestom vykonania Diela je :
Slovenské elektrárne a.s.
Závod Atómové elektrárne Mochovce
	Chemické laboratória, Prevádzková budova
935 39 Mochovce
 
Miesto odovzdania a prevzatia Diela 
Miestom odovzdania a prevzatia Diela je: 
Slovenské elektrárne a.s.
Závod Atómové elektrárne Mochovce
	Chemické laboratória, Prevádzková budova
935 39 Mochovce
Vykonanie Diela
Zhotoviteľ sa zaväzuje urobiť všetko potrebné pre riadne a včasné vykonanie Diela (t.j. vykonať všetky výkony potrebné pre riadne a včasné vykonanie a ukončenie Diela) tak, aby vykonané Dielo riadne zodpovedalo v celom rozsahu všetkým platným právnym predpisom a požiadavkám uvedeným v tejto Zmluve. Pokiaľ sa počas vykonávania Diela vyskytnú podstatné skutočnosti, o ktorých Zmluvné strany vopred nemali vedomosť, Zhotoviteľ je povinný bez zbytočného odkladu ihneď na mieste pri vykonávaní Diela o týchto skutočnostiach preukázateľne informovať Objednávateľa a tieto skutočnosti uviesť aj do Denníka, ak je vedený. Ak Zhotoviteľ tieto skutočnosti neoznámi Objednávateľovi podľa predchádzajúcej vety, platí, že tieto boli Zhotoviteľovi známe v čase uzavretia Zmluvy a Objednávateľ nie je povinný akceptovať žiadne Zhotoviteľom neskôr vznesené pripomienky alebo nároky vyplývajúce z daných skutočností alebo súvisiace s danými skutočnosťami. 
Právna bezvadnosť
Zhotoviteľ  vyhlasuje a zaväzuje sa, že všetky materiály, komponenty, výrobky a iné časti určené na zhotovenie veci budú bez právnych vád, najmä nebudú predmetom záložného práva, iných práv tretích osôb, exekučného konania ani zahrnuté do konkurznej alebo reštrukturalizačnej podstaty. Zhotoviteľ zároveň potvrdzuje, že v čase ich dodania je ich neobmedzeným vlastníkom. Zhotoviteľ sa ďalej zaväzuje, že pri zhotovovaní veci nepoužije žiadny materiál, komponent, výrobok alebo inú časť, na ktorú sa vzťahuje výhrada vlastníctva tretej osoby. Objednávateľ je oprávnený sa vždy domnievať, že výlučným vlastníkom dodávaného materiálu, komponentu, výrobku alebo časti zhotovovanej veci je v čase dodávky Zhotoviteľ, pričom najneskôr okamihom ich zabudovania do zhotovovanej veci sa ich vlastníkom stáva Objednávateľ.
Kontinuita plnenia
V prípade akéhokoľvek rozporu medzi Zmluvnými stranami, týkajúceho sa rozsahu, obsahu alebo kvality predmetu plnenia, v prípadoch, ktoré priamo alebo nepriamo nerieši Zmluva ani jej prílohy, platí až do prijatia vzájomnej dohody Zmluvných strán alebo rozhodnutia príslušného orgánu písomné stanovisko Objednávateľa a Zhotoviteľ je povinný toto stanovisko Objednávateľa rešpektovať a dodržať podmienky v ňom uvedené. Zmluvná strana, ktorej stanovisko pri riešení rozporu sa ukáže ako nesprávne, znáša náklady spojené s riešením tohto rozporu.
Ak by v priebehu vykonávania predmetu plnenia došlo k akýmkoľvek rozporom medzi Zmluvnými stranami, nesmie dôjsť k zastaveniu, prerušeniu vykonávania predmetu plnenia alebo jeho oneskoreniu, alebo k inému ovplyvneniu realizácie predmetu plnenia zo strany Zhotoviteľa.
[bookmark: _Ref437867244][bookmark: _Ref219796297]Kontroly a skúšky 
Zhotoviteľ je povinný Dielo pred jeho odovzdaním podrobiť skúškam alebo technickej kontrole (ďalej spoločne len „Skúšky“ a jednotlivo len „Skúška“) za účelom zistenia, či Plnenie spĺňa požiadavky na kvalitu a vyhotovenie, a či spĺňa Zmluvou stanovené podmienky. Zhotoviteľ je povinný výsledok Skúšok predložiť Objednávateľovi najneskôr pri odovzdaní Plnenia.
Manažér Zmluvy za Objednávateľa má byť prítomný pri vykonávaní Skúšok a Zhotoviteľ je povinný oznámiť Objednávateľovi miesto a dátum konania Skúšok, a to najneskôr 14 dní pred plánovaným dátumom konania Skúšok, alebo v inom vzájomne dohodnutom termíne.
Ak sa Manažér Zmluvy za Objednávateľa nedostaví v určenom čase na vykonanie Skúšok, môže Zhotoviteľ vykonať Skúšky aj bez účasti Objednávateľa, pričom je však povinný bez zbytočného odkladu informovať Objednávateľa o výsledku týchto Skúšok.
Náklady spojené s vykonaním Skúšok znáša Zhotoviteľ. Ak sa Skúšky nevykonajú v dohodnutom termíne zavinením Zhotoviteľa, alebo ak bude výsledok Skúšky nevyhovujúci, je Zhotoviteľ povinný nahradiť Objednávateľovi všetky náklady, ktoré v tejto súvislosti Objednávateľovi vzniknú.
Vykonanie Skúšok za účasti Objednávateľa nezbavuje Zhotoviteľa zodpovednosti za vady zistené po odovzdaní predmetu plnenia. Vykonávanie kontroly alebo Skúšok nie je dôvodom na oneskorené dodanie predmetu plnenia. 
Predbežná kontrola
1. Pred odovzdaním predmetu plnenia je Objednávateľ oprávnený požadovať predbežnú kontrolu vykonávania predmetu plnenia. Zmluvné strany sa dohodnú na termíne predbežnej kontroly, za účelom zistenia, či predmet plnenia zodpovedá požiadavkám stanoveným Zmluvou. Zmluvné strany vyhotovia protokol o predbežnej kontrole, podpísaný oprávnenými zástupcami Zmluvných strán, v ktorom budú zaznamenané výsledky predbežnej kontroly a údaje o tom, či predmet plnenia spĺňa požiadavky stanovené Zmluvou, prípadne vyjadrenie Zhotoviteľa k riadnemu dokončeniu predmetu plnenia.
[bookmark: _Ref388427778]V prípade, že sa na základe predbežnej kontroly zistí, že predmet plnenia preukázateľne nespĺňa požiadavky stanovené Zmluvou, Objednávateľ je oprávnený určiť primeranú lehotu, v ktorej je Zhotoviteľ povinný odstrániť vady. Po uplynutí lehoty na odstránenie vád podľa tohto bodu je Objednávateľ oprávnený vykonať ďalšiu kontrolu. V prípade, že vady nebudú uspokojivo odstránené, je Objednávateľ oprávnený odstúpiť od Zmluvy pre podstatné porušenie Zmluvy zo strany Zhotoviteľa, ak neurčí ďalšiu lehotu na odstránenie vád.
[bookmark: _Ref406489796]Lehota dodania a prevzatia Diela 
Zhotoviteľ sa zaväzuje  začať vykonávať Dielo odo dňa nadobudnutia účinnosti Zmluvy do ............. 
V prípade, ak Zhotoviteľ nie je schopný splniť uvedené termíny v bežnom pracovnom čase, je povinný samostatne, ako aj na príkaz Objednávateľa zabezpečiť zhotovovanie Diela vo viacerých zmenách, resp. nadčasových hodinách, v takom prípade, Zhotoviteľ nemá nárok na žiadnu odplatu príp. kompenzáciu vzniknutých nákladov podľa predchádzajúcej vety a Cena sa v takýchto prípadoch nemení.
[bookmark: _Ref170642756][bookmark: _Ref374958774][bookmark: _Ref192068124]Prevzatie Diela 
[bookmark: _Ref377479200]Zhotoviteľ je povinný písomne: 
1. informovať Objednávateľa v dostatočnom časovom predstihu o termíne, kedy bude pripravený dokončiť a odovzdať Dielo,  
vyzvať Objednávateľa na prevzatie každého Diela minimálne 5 pracovných dní pred jeho odovzdaním. 
O odovzdaní a prevzatí Diela sa spíše Preberací protokol podľa vzoru uvedeného v Prílohe č. 5 tejto Zmluvy (v texte Zmluvy len „Preberací protokol“), ktorý podpíšu obe Zmluvné strany a ktorý bude obsahovať: 
1. popis Diela, 
potvrdenie o vykonaní predpísaných testov/Skúšok,
zoznam odovzdávaných dokumentov,
kód tovaru podľa Spoločného colného sadzobníka v prípade, ak súčasťou Diela je aj dodanie tovaru,
čitateľné mená a priezviská a podpisy Manažérov Zmluvy za obidve Zmluvné strany, 
dátum prevzatia Diela Objednávateľom,
miesto prevzatia Diela. 

Subdodávatelia 
[bookmark: _Ref381953387]Zhotoviteľ bude vykonávať Dielo bez účasti subdodávateľov. Náhrada škody
Záruka a zodpovednosť za vady 
[bookmark: _Hlk221193002]Ustanovenia týkajúce sa záruky a zodpovednosti za vady sú uvedené v článku 3.5 VOP. 
[bookmark: _Ref438137985]Zmluvné pokuty a sankcie
[bookmark: _Hlk221193764][bookmark: _Hlk221193837]Ustanovenia týkajúce sa zmluvných pokút a sankcií sú uvedené v článku 5 VOP a vo VTP. 
Prerušenie prác a ukončenie zmluvy
[bookmark: _Hlk221196420]Ustanovenia týkajúce sa prerušenia prác a ukončenia Zmluvy sú uvedené v článkoch 6.1 a 7.3 VOP.
Systémy manažérstva Zhotoviteľa
Zhotoviteľ pre účely tejto Zmluvy nie je povinný disponovať funkčným systémom manažérstva bezpečnosti, ktorý zodpovedá požiadavkám ISO 45001, ani funkčným systémom environmentálneho manažérstva, ktorý zodpovedá požiadavkám ISO 14001.
Dôvernosť informácií
[bookmark: _Hlk221197069]Ustanovenia týkajúce sa dôvernosti informácií sú uvedené v článku 6 VOP.
Záverečné ustanovenia
Prílohy
Neoddeliteľnou súčasťou tejto Zmluvy sú nasledovné prílohy:
Príloha č. 1 – Všeobecné obchodné podmienky spoločnosti Slovenské elektrárne, a.s., verzia 16.03.2026 v znení Dodatku č. 1 verzia 04.08.2026.
Príloha č. 2 – Technická špecifikácia
Príloha č. 3 – Kalkulácia ceny za Dielo
Príloha č. 4 – Všeobecné technické podmienky plnenia v Slovenských elektrárňach, a.s. (závody), verzia 16.03.2026
Príloha č. 5– Preberací protokol – vzor
Príloha č. 6 – Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)
Príloha č. 7 – Oznámenie o prijatí návrhu 
. 
Vyhotovenia
Táto Zmluva je vyhotovená v 2 vyhotoveniach, z ktorých každá Zmluvná strana dostane jedno vyhotovenie. 
Prejav vôle 
Zmluvné strany vyhlasujú, že si túto Zmluvu pred jej podpisom prečítali, že bola uzavretá podľa ich pravej a slobodnej vôle, určite, vážne, zrozumiteľne a nie v tiesni, ani za nápadne nevýhodných podmienok, že jej obsahu rozumejú a na znak súhlasu ju bez akýchkoľvek výhrad pri plnom vedomí podpisujú. 

	V ___________________, dňa ______ 

	
	V ___________________, dňa ______


	V mene a za Zhotoviteľa:
	
	V mene a za Objednávateľa:

	
	
	Slovenské elektrárne, a.s.

	Meno a priezvisko 
Funkcia
	
	Meno a priezvisko
Funkcia

	
	
	

	Meno
Funkcia
	
	Meno
Funkcia

